**Јуриј Худолин** (словенечки: *Jurij Hudolin*, Љубљана, 1973 - Денес) словенечки поет, писател, критичар, колумнист и преведувач,

Биографија
----------

Средното образование го завршува во Пула и Љубљана, а потоа се запишува на Филозофскиот факултет во Љубљана, каде што студира компаративна книжевност и српскохрватски јазик. По завршувањето на студиите станува слободен писател, што е и денес. Своето книжевно творештво го започнува многу рано: во 1991 година, кога имал само осумнаесет години, ја објавува својата прва поетска книга »Ако лагата е крал«. Со неа се издигна меѓу најистакнатите поети на својата генерација. До 2001 година кога ја објави стихозбирката »Зборува жената«, беше верен на бунтовничкиот став во обезвреднетиот свет, илустриран со надреална сугестивност и мрачна симболика. Потоа бунтот го заменува со трезвеното размислување за светот, но не и со помирување со него. Бил колумнист на Дело, Дневник, Вечер, РТВ Словенија и други истакнати словенечки медиуми.

Напишал петнаесет сценарија за документарни филмови, од кои најзабележителни се портретот на Златко Заховиќ (Изгонетиот мајстор) и портретот на Милко Ѓуровски (Кога топката ни падна на глава).

По 2005 година, тој почна да објавува проза и оттогаш објави седум романи и збирка раскази. Во својата проза најчесто ги опишува меѓучовечките односи и животот во различни градови и места каде што самиот живеел, од Медитеранот до континенталната Љубљана, и во градовите каде што престојувал како литературен научник или преведувач и творел. Авторот се карактеризира со сопствена единствена синтакса и богат израз. Неговиот најпознат роман е Посинок. Кој е преведен на шест јазици, од неодамна на германски како Дер Стиефсохн. Романот Ингрид Розенфелд, кој зборува за Евреите, насилството и нежноста, живописната визија за светот и нескротливата љубов кон литературата, беше номиниран за наградата Кресник во 2014 година: овој роман е ризница на светскиот и на словенечкиот книжевен канон. Неговите најнови романи Времето на убавите жени (Белетрина, 2023) и Велика и машки пол (КУД Апокалипса, 2023) беа одлично прифатени од словенечките читатели и критичари. Неговите дела се обработувани и во дипломски и магистерски трудови.

За својата работа има добиено повеќе признанија, награди и номинации, а добитник е и на различни домашни и странски стипендии. Книгите на Худолин се преведени на германски, унгарски, чешки, хрватски, англиски, македонски, српски и албански јазик.

Библиографија
-------------

### Поетски збирки

• „*Če je laž kralj/Ако лагата е крал"* (1991)

• „*Ajdbog in ptičvolkkača/Ајдбог и врколакот"* (1992) 

• „*Bestije/Ѕверови"* (1993) 

• „*Divjanje/Дивеење"* (1994)

• „*Prividi nemirnega čudaka/Привиденија на немирниот чудак"* (1998) 

• „*Govori ženska/Зборува жената"* (2001)

• „*Ljubezni/Љубови"* (2008)

• „*Žival in lakaj najdeta ljubezen/Животното и лакејот наоѓаат љубов"* (2009)

• „*Čakanje revolucije in modrosti/Чекање на револуција и мудрост"* (2013)

• „*Prištinski dnevnik/Приштински дневник"* (2015)

• „*Pudak in Rosenmind/Пудак и Розенмајнд"* (2018)

### Романи, раскази, колумни, биографии, биографски романи

• „*Pusti ti to (izbrane kolumne)/Остави го тоа (одбрани колумни)"* (2004) 

• „*Objestnost (roman)/Разузданост (роман)"* (2005)

• „*Pastorek (roman)/Посинок (роман)"* (2008)

• „*Vrvohodec (roman)/Еквилибрист (роман)"* (2011)

• „*Na kolodvorski ulici nič novega (kratke zgodbe)/Ништо ново на улицата покрај железничката станица (раскази)"* (2012)

• „*Ingrid Rosenfeld (roman)/Ингрид Розенфелд (роман)"* (2014)

• „*Osnove ljubezni in zla (roman)/Основи на љубовта и злото (роман)"* (2016)

• „*Trst via Ljubljana (roman)/Трст преку Љубљана (роман)"* (2017)

• „*Ljubljanske ulice (roman)/Љубљански улици (роман)"* (2018) 

• „*O smehu Zlatka Čordića (biografski esej)/За смеата на Златко Чордиќ (биографија)"* (2019) 

• „*Samohodec (biografski roman / po nekaterih motivih iz življenja Igorja Vidmarja)/Самоодец (биографски роман, според мотиви од животот на Игор Видмар)"* (2020)

• „*Pisma s potovanja (eseji, potopisi, portreti)/Писам од патувањњто (есеи, патописи, портрети)"* (2021)

• „*Čas lepih žensk (roman)/Времето на убавите жени (роман)"* (2023)

• „*Velika in moški spol (roman)/Велика и машкиот пол (роман)"* (2023)

### Антологии

• „*Ten Slovenian poets of the nineties: [selected poems]/Десетмина словенечки поети од деведесеттите: [избрани песни]"* (2002)

• „*Česko-slovinská literární setkání/Чешко-словенечка книжевна средба*"(2003)

• „*Mi se vrnemo zvečer : antologija mlade slovenske poezije: 1990-2003/Се враќаме навечер: антологија на младата словенечка поезија: 1990-2003"* (2004) 

• *Vraćamo se uvečer : antologija mlade slovenske poezije, 1990-2003/ Се враќаме навечер: антологија на младата словенечка поезија*, 1990-2003" (2006) 

• „Savremena slovenačka poezija: (ludilo singulariteta)/Современа словенечка поезија: (лудило на сингуларноста)" (2008)

• „*Decametron: dieci poeti sloveni contemporanei: (nati tra il 1960 e il 1980)/Декаметрон: десетмина современи словенечки поети (родени во 1960-тите и 1980-тите)"* (2009) 

• „*Pordenonelegge 2010: Evropa onkraj meja = l'Europa oltre confine: Društvo slovenskih pisateljev na festivalu Pordenonelegge 2010/Pordenonelege 2010: Европа надвор од границите: Друштво на словенечки писатели на фестивалот Pordenonelegge 2010"* (2010) 

• „*Atlas evropske lirike/Атлас на европската лирика"* (2013) 

• „*Sodobna slovenska poezija v portugalskih prevodih/Современа словенечка поезија во португалски преводи" (*2016)

• „*Darovi evropske priče/Подароци на евроската приказна"* (2016) 

• „*Odisejevo utočište: poezija na tri mjesta = Odisejevo zatočišče/Засолниште на Одисеј: поезија на три места"* (2019)

Наводи
------

1. ↑  *Ko nam je žoga padla na glavo – Portret Milka Djurovskega (2000)* (словенечки), Посетено на 2023-09-13
2. ↑  „Посинок - Други книги - Коментари, мислења и оценки - Најевтино.мк - Најевтино.мк". *www.najevtino.mk*. Посетено на 2023-09-13.[*мртва врска*]
3. ↑  hrlmv (2013-01-04). „Jurij Hudolin: Pastorek". *Aljoša Harlamov, pisun*. Посетено на 2023-09-13.
4. ↑  „Septime | Jurij Hudolin". *www.septime-verlag.at*. Посетено на 2023-09-13.
5. ↑  luka (2013-02-06). „AirBeletrina - Iz sreče v nesrečo". *AirBeletrina* (словенечки). Посетено на 2023-09-13.
6. ↑  MTK, MMC / DC / DL /, *Jurij Hudolin: Ingrid Rosenfeld* (словенечки), Посетено на 2023-09-13
7. ↑  „Jurij Hudolin: "Če je nekdo idiot, se mu ne da pomagati"". *Metropolitan.si* (англиски). 2023-06-03. Посетено на 2023-09-13.
8. ↑  „Jurij Hudolin ima rad lepe ženske". *www.zurnal24.si* (словенечки). Посетено на 2023-09-13.
9. ↑  *Beletrina v živo: Jurij Hudolin: Čas lepih žensk*, Посетено на 2023-09-13
10. ↑  „Jurij Hudolin, Velika in moški spol – Spletni čas" (словенечки). Посетено на 2023-09-13.
11. ↑  „ODNOSI MED SPOLOMA DEFINIRAJO ČLOVEŠTVO - Intervju z Jurijem Hudolinom". *apokalipsa.si* (англиски). Посетено на 2023-09-13.
12. ↑  Maribor, IZUM-Institut informacijskih znanosti. „Poetika proze Jurija Hudolina : diplomsko delo; Poetics prose of Jurij Hudolin :: COBISS+". *plus.cobiss.net* (словенечки). Посетено на 2023-09-13.
13. ↑  Maribor, IZUM-Institut informacijskih znanosti. „Razvoj poezije Jurija Hudolina na ozadju postmodernizma : diplomska naloga :: COBISS+". *plus.cobiss.net* (словенечки). Посетено на 2023-09-13.
14. ↑  Maribor, IZUM-Institut informacijskih znanosti. „Mati in sin v sodobnem slovenskem romanu : magistrsko delo :: COBISS+". *plus.cobiss.net* (словенечки). Посетено на 2023-09-13.
15. ↑  Maribor, IZUM-Institut informacijskih znanosti. „Poezija slovenskih pesnikov in pesnic, rojenih po letu 1970 : doktorska disertacija :: COBISS+". *plus.cobiss.net* (словенечки). Посетено на 2023-09-13.
16. ↑  Marina. „Необичан сусрет писаца: ЈУРИЈ ХУДОЛИН, гост из Словеније, о ПРАВИМ БЕОГРАЂАНКАМА и ИГОР МАРОЈЕВИЋ о ПАСТОРКУ :: ДОМ КУЛТУРЕ „СТУДЕНТСКИ ГРАД"". *Необичан сусрет писаца: ЈУРИЈ ХУДОЛИН, гост из Словеније, о ПРАВИМ БЕОГРАЂАНКАМА и ИГОР МАРОЈЕВИЋ о ПАСТОРКУ :: ДОМ КУЛТУРЕ „СТУДЕНТСКИ ГРАД"* (српски). Посетено на 2023-09-13.
17. ↑  „Дивљање, Јуриј Худолин". *nub.rs* (српски). 2006-03-10. Посетено на 2023-09-13.
18. ↑  „Се во знакот на љубовта и добрата капка - Вечер". 2008-02-14. Посетено на 2023-09-13.